Иван Вазов
Посещение на Солунската гимназия

chitanka.info

— Къде си ти роден, юначе будни?

— При Шар. — А вий? — При сладкий шум

на Струма бистра. — Вий? — Във Охрид чудни.

— Я? — В Кукуш. — Я? — При рилски друм.

— А ти? До Кресна. — Вий? — При Вардар студни.

— Ний? На Пирин. — При Пинд е моят ум.

— Я? — В Струга. — Вий? — Край Солун многолюдни.

— Ти момко? — В Дебър. — Как те казват? — Крум.

И аз разбрах с душевно сътресенье,

по техни глас и взор и израженье,

че кръв и плът идеята сдоби.

— На ето, македонските твърдини,

що никой Drang не може веч разби! —

казах, кат гледах тез деца невинни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.